Վայոց Ձորի մարզ կատարած աշխատանքային այցի ընթացքում մշակույթի նախարար Լիլիթ Մակունցը, փոխնախարար Տիգրան Գալստյանն ու նախարարի խորհրդական Արուսյակ Տերչանյանն այցելել են Արենի 1 քարանձավ, որտեղ հնագիտական աշխատանքներ են կատարվում 2007 թվականից: Պեղումների արդյունքում հայտնաբերվել են մ.թ.ա 4200-3500 թվականներին վերագրվող բազմաթիվ գտածոներ: 2010-ին այստեղ հայտնաբերվեց աշխարհի ամենահին կոշիկը, 2011-ին՝ առաջին գինու հնձանը: